BSM พุ่งกว่า 24% นิวไฮในรอบเกือบ 2 ปี โบรกฯมองกำไรปีนี้โตเด่น
BSM พุ่งกว่า 24% นิวไฮในรอบเกือบ 2 ปี โบรกฯมองกำไรปีนี้โตเด่น ล่าสุด ณ เวลา 15.19 น. ราคาอยู่ที่ 0.77 บาท บวก 0.15 บาท หรือ 24.19% สูงสุด 0.78 บาท ต่ำสุด 0.62 บาท ด้วยมูลค่าซื้อขาย 90.87 ล้านบาท
3 ต.ค. 2560

ผู้สื่อข่าวรายงานว่าราคาหุ้นบริษัท บิวเดอสมาร์ท จำกัด (มหาชน) หรือ BSM ล่าสุด ณ เวลา 15.19 น. อยู่ที่ 0.77 บาท บวก 0.15 บาท หรือ 24.19% สูงสุด 0.78 บาท ต่ำสุด 0.62 บาท ด้วยมูลค่าซื้อขาย 90.87 ล้านบาท ขณะที่ดัชนีตลาดหุ้นไทยโดยรวมบวก 0.01%

โดยราคาหุ้นยังปรับตัวขึ้นทำนิวไฮในรอบกว่า 1 ปี 10 เดือน นับตั้งแต่ราคาหุ้นปิดอยู่ที่ระดับ 0.77 บาท เมื่อวันที่ 28 ต.ค. 2558
ด้าน บล.เออีซี ระบุในบทวิเคราะห์ (25 ก.ย.) จากตารางจะเห็นว่า BSM มีกำไรเติบโตอย่างน่ามอง รอบ 6 เดือนเพิ่มขึ้น 2,067% มีกำไรสะสมที่สามารถจ่ายปันผลได้ในปีนี้ และมี Story ดีสุดในกลุ่ม ทั้งเรื่องงานตกแต่งในมือที่เพิ่มขึ้น รวมทั้งจะมีรายได้จากการโอนขายอสังหาริมทรัพย์ SANSARA ด้วย ปีนี้จึงมีกำไรโดดเด่นในรอบมากกว่า 5 ปี และเป็นหุ้นตัวเดียวที่ประเมินราคาพื้นฐานได้ราว 0.80 บาทหากให้ PE ประเมิน 20 เท่า
ส่วนแนวโน้มกราฟกำลังม้วนตัวสู่ขาขึ้น โดยเป้าหมายหน้าของแท่งเทียนอยู่ที่ 0.80 บาท มีสัญญาณซื้อเกิดขึ้นในทุกเครื่องมือ และ MACD ยกตัวขึ้นในระยะยาว สนับสนุนการเดินหน้านี้   แม้ไม่ใช่ไม้แรก แต่ยังน่าสะสม